Shirley Erena Murray

Shirley Erena Murray (født 31. mars 1931 i Invercargill, død 25. januar 2020) var en newzealandsk salmedikter. Salmene hennes har blitt oversatt til flere språk, og er tatt med i over 140 salmesamlinger, blant annet Norsk salmebok 2013.

Liv og virke
 Bakgrunn
Hun vokste opp som metodist i Invercargill, og tok en master of arts-grad med fokus på klassiske fag og fransk ved University of Otago. Senere jobbet hun som lærer og forsker, i tillegg til at hun presenterte salmer på radio.Shirley Erena Murray The Canterbury Dictionary of Hymnology. Lest 11. mai 2015

Etter å ha giftet seg med en presbyteriansk prest i 1954, flyttet hun til Wellington der mannen var prest i St Andrew's on the Terrace fra 1975 til 1993. 

Salmedikter
Hun begynte å skrive salmer på 1970-tallet, og brukte ofte mannens menighet som forsøksmenighet for salmene. Flere ulike komponister satte melodi til tekstene hennes.

Salmene hun har skrevet er oversatt til flere europeiske og asiatiske språk, og de er tatt med i mer enn 140 salmebøker i hele verden. I tillegg til New Zealand, er de særlig mye brukt i Nord-Amerika.

Blant hennes mest kjente salmer er «Hymn for Anzac Day», «Where Mountains Rise to Open Skies», «Our life has its Seasons», «Star Child» og «Upside Down Christmas».Amanda Wells (Desember 2009) Hymn writer stresses the power of words Spanz Magazine. Lest på Presbyterian.org 11. mai 2015

Professor og salmedikter Colin Gibson, som har satt tone til noen av sangene hennes, skildret Murrays salmer i 2009 og sa at de «skilte seg ut med sin bruk av inkluderende språk og sin nyskapende bruk av maori, sin modige bruk av sekulære termer og originale poetiske bilder hentet fra naturen og hjemmet, samtidig som de står i et direkte forhold til dagsaktuelle tema.»

Utmerkelser
I 2001 fikk hun New Zealands fortjenstorden for sin «tjeneste som salmedikter».The Queen's Birthday Honours List 2001   honours.govt.nz. Lest 11. mai 2015 I 2006 ble hun «fellow» ved Royal School of Church Music. Hun fikk et æresdoktorat i litteratur fra University of Otago i 2009. Samme år ble hun også utnevnt til «fellow» i Hymn Society in the United States and Canada.University of Otago to honour hymn writer University of Otago. 1. desember 2009. Lest 11. mai 2011

 Publikasjoner 
 In Every Corner Sing (1992)Murray, Shirley Erena Hope Pubishing. Lest 11. mai 2011.
 Every Day in Your Spirit (1996)
 Faith Makes the Song (2003)
 Touch the Earth Lightly

 Referanser 

Kategori:Newzealandske salmediktere
Kategori:Personer fra Southland Region